## Carlos Mazón anima a llegir i a comprar llibres d’escriptors valencians en llibreries de barri

*** Amb motiu del Dia Internacional del Llibre ha visitat la llibreria El imperio de los libros de València**

**València.**

El president de la Generalitat, Carlos Mazón, ha animat a llegir literatura i a comprar llibres publicats per editorials valencianes en les llibreries de barri perquè són un exemple de “fomentar el comerç de proximitat, de fer ciutat i generar ocupació i futur”.

En el Dia Internacional del Llibre, Mazón ha recordat que en la Comunitat “tenim la sort de tindre dos dies del llibre, el 23 d’abril i el 20 de novembre que se celebra el Dia del Llibre en Valencià” amb motiu de l’aniversari de la primera publicació de Tirant lo Blanc.

El cap del Consell ha visitat la llibreria El imperio de los libros  en el barri valencià de Russafa on ha estat acompanyat per la seua llibretera Mamen Monsoriu, que a més recentment ha publicat la seua primera novel·la *Justicia poética*. El president ha adquirit un exemplar de la seua novel·la i el llibre *El mundo de ayer: memorias de un europeo*, d’un dels seus autors favorits, Stefan Zweig.

Fecha: 23/04/2024